Gintaras Krapikas

Gintaras Krapikas (g. 1961 m. liepos 6 d. Kretingoje) – Lietuvos krepšinio žaidėjas ir treneris.

Beveik visą karjerą praleido Kauno „Žalgiryje“, o jos pabaigoje rungtyniavo Vokietijos III lygos Izerlono „Tus“ klube.

2006 m. birželio viduryje tapo Kazanės UNIKS trenerio asistentu.http://www.krepsinis.net/news.php?news_id=65867 

2008 m. vasarą sugrįžo į Lietuvą ir tapo R. Grigo asistentu. Pastarajam pasitraukus tapo Kauno „Žalgirio“ vyriausiuoju treneriu.http://www.15min.lt/naujiena/sportas/krepsinis/zalgirio-vairas-patiketas-g.krapikui-23-10900  2009 m. gruodžio 18 d. klubo vadovybei įteikė atsistatydinimo pareiškimą.http://www.zalgiris.lt/LT/naujienos/zinutes/5121/  2010 m. gruodžio 28 d. tapo Kėdainių „Nevėžio“ vyr. treneriu. 2011 m. vasario 10 d. pasitraukė iš Kėdainių klubo, motyvuodamas prastais komandos rezultatais.http://sportas.delfi.lt/eurobasket2003/po-pralaimejimo-alytui-gkrapikas-paliko-nevezi.d?id=41881525

2011 m. birželio 22 d. tapo Mariupolio „Azovmaš“ vyr. trenerio asistentu.http://www.krepsinis.net/g-krapikas-tapo-a-petroviciaus-asistentu-azovmas-komandoje-175528.html 2014 m. balandžio 8 d. tapo Kauno „Žalgirio“ vyr. treneriu. 2016 m. sausio 9 d. iš Kauno „Žalgirio“ vyr. trenerio posto pasitraukė.

Vedęs. Pirmoji žmona Ingrida, vaikai – Gytis ir Joana. Antroji žmona – T. Medvedeva, su ja susilaukė dukrų Erikos (g. 1996) ir Jevgenijos (g. 1999).https://www.delfi.lt/krepsinis/naujienos/gkrapikas-su-zmona-islaike-gyvenimo-atskirai-egzamina.d?id=9271962

 Pasiekimai 
 1987 m. TSRS čempionas
 1992 m. Barselonos Olimpinių žaidynių bronzos medalio laimėtojas
 1995 m. Europos čempionato vicečempionas
 2001, 2003, 2004, 2005, 2014, 2015 m. Lietuvos (LKL) krepšinio lygos čempionas
 2005 m. BBL čempionas
 2002 m. LKL vicečempionas
 2007 m. Rusijos taurės vicečempionas
 2007 m. Rusijos lygos vicečempionas
 2021 m. Kinijos lygos čempionas
 2022 m LKL bronzos laimėtojas

 Įvertinimas 
 1995 m. DLK Gedimino 4 laipsnio ordinas 
 2003 m. ordino „Už nuopelnus Lietuvai“ Komandoro didysis kryžius 
 2013 m. LDK Gedimino ordino Komandoro didysis kryžius 

 Šaltiniai 

Kategorija:Lietuvos krepšininkai
Kategorija:Lietuvos krepšinio treneriai
Kategorija:Lietuvos olimpiečiai